Punten ya iku panganan tradhisional saka Jawa Wétan bagéyan kidul-kulon. Panganan iki bahané kaasal saka beras kang didang ambi santen, godhong salam, lan uyah. Sega gurih kang wis mateng banjur ditumbuk nganti padhet lan diiris/dicithak dadi pesagi/pesagi dawa. Punten mèh padha kaya jadah, nanging jadah bahané kaasal saka beras ketan. Punten biyasané disuguhaké minangka pangganti sega kanggo pecel.